SEBUAH SIRI NETFLIX
Boleh kita betulkannya?
Kita terpaksa.
LIMA HARI SEBELUMNYA
Bayangkan kamu ada rahsia.
Rahsia yang perlu disimpan, tapi mahu dibongkar oleh musuh.
Bagaimana kamu nak mendahului musuh?
Sebenarnya, setiap hari,
setiap ejen MI6 bekerja secara rahsia di seluruh dunia
untuk memastikan UK selamat dan kuat,
agar kita boleh mendahului musuh.
Siapa gelaran untuk ketua MI6?
- Okey, ya? - M?
Tekaan yang baik.
Bukan M. Itu cuma dalam filem.
Gelarannya C.
Siapa tahu C singkatan untuk apa?
Orang lain selain Callum?
Tak tahu?
- Jawablah. - Control.
Betul.
Dia bertanggungjawab atas semua ejen, termasuklah saya.
Saya timbalannya, tapi dia kawal semuanya.
Dia dah tiba.
Nombor 10 telefon, tuan. PM mahu berbual sebentar.
Dia mahu yakinkan tuan bahawa semuanya tetap sama
sehinggalah pengganti dipilih.
- Saya akan aturkan sesuatu nanti. - Terima kasih, Zoe.
- Kot Sir Martin. - Selamat pagi.
Nigel. Apa khabar?
Saya terkejut awak telefon. Semuanya baik? Mary sihat?
Ya. Mari kita duduk.
Dua PPP. Satu di dalam kenderaan. Satu di kelab.
KES IMIGRASI HARAM DAN HUBUNGAN SULIT LORD LAMBERT
Presiden Mahkamah Agung
dapatkan visa haram untuk kekasih mudanya.
Tabloid pasti suka.
Nigel.
Saya boleh melenyapkannya.
Bagaimana?
Ia takkan ada dalam mana-mana rekod rasmi,
atau tarik perhatian polis dan MI5
dan saya takkan minta sebarang balasan.
Buat masa ini.
Apa tuan-tuan mahu pesan?
Salad tuna dan minuman biasa. Terima kasih, Alice.
- Encik pula? - Terima kasih saja. Saya nak balik.
Fikirkan tawaran saya.
Maklumkan saya keputusan awak.
Wiski dan air, tuan.
Terima kasih.
Tunggu.
Awak boleh ambil dulang ini.
PEREBUTAN JAWATAN TERTINGGI PARTI TORY: GRATZ TEWASKAN KIRBY
Jalan.
Ini dia, tuan.
Sir Martin tak apa-apa?
Sir Martin?
Kita berjaya, Kara.
Tak guna!
Hei, apa awak…
Kita perlu pergi. Ayuh!
Mana dia?
Apa yang berlaku? Berundur!
Hubungi ambulans!
Teddy.
Encik ada nombor? Macam 007?
Soalan yang baik. Kami tak ada…
Sebentar.
Baiklah.
Saya perlu tamatkan sesi hari ini.
Terima kasih kerana meluangkan masa. Selamat sejahtera.
- Ucap terima kasih kepada En. Lawrence. - Ayah?
Kita jumpa di rumah. Okey?
Kami keluar sekarang.
- Bila? - Lapan minit yang lalu.
- Di mana? - Semasa makan di kelabnya.
- Dia bagaimana? - Sukar diramal. Jantungnya terhenti.
Mereka beri bantuan CPR sebelum ambulans tiba.
Boleh telefon ketua turus?
Saya perlu beritahu setiausaha luar.
Hubungi ibu pejabat. Buka dan mulakan tugas bilik operasi khas.
Bendung lokasi dalam lingkungan 3 km. CCTV, kamera lalu lintas. Semuanya.
Saya akan uruskan.
Olamide, tuan.
Adakah ini mengancam negara? Adakah kita diserang?
Kami belum tahu. Kami kerah semua orang.
Saya akan sambungkan kepada setiausaha luar.
Puan, timbalan ketua MI6 telefon.
Tak sangka awak yang nak ucap tahniah.
- Serius. - Puan?
Untuk pencalonan pemimpin. Bukankah itu tujuan panggilan ini?
Sir Martin Angelis baru saja dimasukkan ke hospital.
Akibat serangan jantung semasa makan di kelabnya.
Dia tak sedarkan diri dan diasingkan.
Diasingkan?
Kami berjaga-jaga kerana dia mungkin diracun.
Ya Tuhan.
Awak bersedia untuk ganti dia sebagai ketua?
Ya, puan.
- Pernah jumpa PM? - Sekali.
Maklumkan kami sebaik saja awak dapat maklumat lanjut.
Baik. Satu lagi serangan mungkin berlaku.
Jika sasarannya ketua MI6, kita perlu tingkatkan tahap ancaman.
Awak perlu buat panggilan penting. Boleh awak buat?
Boleh, puan.
TELEFON ADAM
Ini nampak lebih baik, Danny.
Jelas sekali awak buat senaman.
Saya cuba buat.
Dulu, saya askar Diraja Welsh di Afghanistan.
- Yakah? - Awak pun, bukan?
- Siapa beritahu awak? - Jururawat.
Ya, saya kapten Rejimen Artileri Diraja ke-47.
Awak jauh lebih lawa daripada pegawai saya.
Saya juga lebih kejam. Sekarang, pusing.
Baik, puan.
Letak jari pada pad itu, tuan.
Degupan jantung ialah biometri paling tepat.
Isyarat ECG tak boleh dipalsukan.
Ini pengesahan keselamatan paling selamat.
Saya dah aturkan panggilan dengan setiausaha agung NATO
dan pengarah CIA.
Panggilan lain akan menyusul.
BIOMETRI PERIBADI
IMBASAN SELESAI
KESELAMATAN TAHAP SATU
Selesai.
Zoe akan jadi pembantu eksekutif tuan.
Sebagai ketua turus, saya uruskan keperluan harian Sir Martin.
Saya juga akan buat untuk tuan.
Jangan kasihankan saya.
Tunjukkan yang kita tiada masalah. Jangan buat silap.
Saya nak jawab telefon. Boleh saya guna bilik itu?
Itu pejabat tuan sekarang.
Betul juga.
- PM telefon dalam tiga minit. - Terima kasih, Zoe.
- Mad? - Hai, sayang, semuanya okey?
- Ada pesakit tadi. - Lebih kurang.
Saya tak nak tinggalkan mel suara.
Okey, En. Misteri.
- Awak sendirian? - Ya, apa yang berlaku?
Ada orang cuba bunuh Martin Angelis sebentar tadi.
- Keadaannya sangat teruk. - Awak okey?
Saya dilantik menggantikannya.
Ya Tuhan. Yalah.
Saya tahu. Saya sibuk sekarang.
Tapi saya akan pulang untuk tidurkan anak-anak.
Saya nak jelaskan kepada mereka.
Saya tahu semasa di sekolah tadi, jadi Callum tahu sesuatu tak kena.
Dia peka betul.
Tapi Ella mungkin tak suka.
Ya, mungkin.
Keadaan kita semua akan berubah.
Maaf kerana beritahu melalui telefon. Kalaulah kita bersama sekarang.
Saya pun. Tapi kita akan jumpa nanti.
Awak buatlah apa-apa yang patut.
Kami tak apa-apa.
Saya dah banyak kali berada di pejabat ini,
tapi bukan di belakang meja ini.
Adam, awak boleh buat.
Awak boleh buat.
Saya sayang awak.
Saya pun. Selamat tinggal.
- PM di talian satu. - Terima kasih. Sambungkannya.
Selamat tengah hari, PM.
PM tingkatkan ancaman ke tahap "kritikal". Dia mahu maklumat. Apa yang ada?
Gambaran wanita yang hidang air kepada Sir Martin.
Dia bukan staf tetap.
Kita cari wanita kulit putih, rambut paras bahu, muka tirus.
- CCTV? - Di pejabat, bukan ruang awam.
Sir Martin tak setuju dengan penggunaannya.
Bagus sangatlah.
- Apa rantaian perintahnya? - Saya ketua.
Bagaimana dengan pengganti tetap?
Malik, dia belum mati lagi.
Dia akan kembali.
Tapi kita perlu sahkan sasarannya Angelis atau ada rancangan lebih besar.
Jadi, siapa mungkin dalangnya?
Rusia ada buku strategi ini.
Tapi ia matlamat akhir yang jelas.
Ini tindakan serius,
apatah lagi dengan keadaan sekarang, jadi mungkin bukan mereka.
Jika begitu, kerah aset kita di Tehran, Baghdad, Damascus, Moscow.
Beritahu saya sebarang maklumat.
- Baik, C. - Itu saja. Ayuh.
Awak ingat tak jurulatih gila kita di Fort Monckton?
Dia selalu suruh kita lari dan baling bola ke arah kita.
Ya. Katanya kalau musuh tembak,
kita akan pandai mengelaknya.
Ya. "Jadikan diri kamu sasaran paling mencabar."
Angelis mungkin takkan hidup
atau kembali bekerja, jadi awak pasti jadi penggantinya.
Tapi jika ada cabaran lain, awak perlu menghadapinya.
Awak tak boleh mengelaknya.
Tunggu saya telefon di sini.
Mungkinkah kita buat orang tadi mati?
Kita?
Awak tak tolak semasa saya suruh awak memandu.
Jadi, saya amat menghargainya, Thomas.
Percayalah.
Hei, pandang sini.
Saya akan jaga awak. Awak tunggu dan saya akan bayar upah awak.
Saya nak salin baju.
Guna gambaran suspek, tapi rahsiakannya selagi semuanya masih samar.
Media tak boleh tahu langsung.
Itu saja. Terima kasih.
Becky.
Ada budak penghantar dilanggar berdekatan kelab itu.
Di London Tengah. Ia mungkin kebetulan.
Tapi ia berlaku beberapa minit selepas serangan itu.
Dia nampak pemandunya?
Pemandunya lelaki dan dia ingat nombor platnya,
jadi kita boleh cari pemiliknya.
Dia baru jual secara tunai kepada Charles McGregor.
Itu nama samaran. Tapi kita dah ada gambarannya.
Ia mungkin tak membantu, tapi itu saja yang ada.
Sebarkan maklumat itu. Kita mungkin jumpa orangnya.
Alamak.
- Selamat malam, tuan. - Terima kasih.
Ayah!
Mari sini.
Adakah ia berbahaya?
Apa, sayang?
Kerja baru ayah. Adakah kita akan selamat?
Ya.
Lagipun, ada orang jaga rumah kita.
Ayah dapat pejabat lebih besar?
Ya, ada.
Dengan gelas kalis peluru dan sistem pengudaraan sendiri.
Sekolah bagaimana?
Pegawai kami, Frank Scott, akan hantar dan jemput kamu.
- Awak kenal dia? - Ya, kami dah lama kenal.
Dia ada anak sendiri dan dia baik orangnya.
Dia bersenjata, bukan?
Dia juga bersenjata.
- Hebat. - Tak hebat, Cal.
Ini tanggungjawab ayah. Bukan begitu?
Ya, ia tugas ayah, sayang.
Selamatkan orang di kedutaan itu tugas ayah juga?
Ya, tapi itu kerja lapangan. Kerja ini tak sebahaya itu.
Boleh kita tengok wayang?
Mestilah boleh.
Hebatlah kalau begitu, walaupun Kak Ella tak setuju.
Hei.
Awak tak jawab telefon. Saya dah mula risau.
Saya ingat ada masalah.
Saya perlu berhati-hati.
Mereka bawa penghantar itu ke hospital.
Dia selamat. Baguslah.
Tak bagus.
Muka awak ada dalam pelayan polis, Thomas.
Setiap polis kota ada salinannya.
Ini separuh hutang saya.
Saya beri bakinya selepas jumpa tempat selamat untuk awak.
- Awak pergi sekali? - Sudah tentu.
Sekarang, simpan duit awak. Nanti orang jahat nampak.
Saya dah baca berita. Tak ada pun berita tentang Angelis.
Ketua MI6 tenat.
Saya ingat media tentu kecoh.
Saya tak mahu dia mati. Saya cuma mahu ketepikan dia.
Saya tak buat silap, Keegan.
Bukan macam awak.
Sayang.
Saya tak nak pengiring bersenjata.
Kita boleh berbual dengan mereka. Cuba hidup seperti biasa.
Sebab itulah ada timbalan.
Takut kalau-kalau sesuatu menimpa ketua.
Jadi, ayah perlu kerja lebih keras.
Saya baru ada geng di sekolah.
Emma dan kawan-kawannya pun dah tak kacau saya lagi.
Saya tak nak keadaan berubah.
Ya.
Normallah. Tiada gadis 14 tahun yang mahu menonjol.
Memanglah. Saya cuma tak tahu tindakan yang sepatutnya.
Tak payah buat apa-apa.
Dia cuma perlukan masa. Kita semua pun sama.
Saya mungkin belum bersedia.
Tapi ini matlamat kerjaya awak.
Sebab itu awak dilantik sebagai timbalannya.
Ini mungkin terasa agak janggal, tapi panggil saya C atau tuan.
Di depan PPP untuk jaga reputasi saya.
Saya rasa ia perlu.
Bergantung.
- Awak masih akan buang sampah? - Ya.
Saya perlukan perlindungan, tapi saya boleh buat.
Kalau begitu, tuan…
Maaf.
- Tolonglah! - Saya perlu jawab.
Tunggu sebentar.
- Ya. - Tuan, kami jumpa mayat.
Di mana?
- Dia siapa? - Thomas Keegan.
Berusia 36 tahun, ada dua sabitan.
Untuk rompakan bersenjata dan pemilikan senjata api.
Kita tahu lebih lanjut selepas post-mortem,
tapi pegawai perubatan yakin dia mati akibat racun.
Mungkinkah ia juga racun yang Sir Martin telan?
Cuma dos ini membawa maut.
Ya, pelakunya cuba padam jejaknya.
Sir Martin dah sedar.
Dengar kata dia wanita.
Dia boleh bunuh saya jika dia mahu.
Kenapa dia tak bunuh?
Sebab tuan bukan sasarannya dan dia ada rancangan lebih besar.
Sekarang masa yang paling tak sesuai.
Ada pemilihan pemimpin.
Sangat sensitif. Jangan percaya sesiapa.
Termasuklah polis atau orang awak sendiri.
Ada yang akan meragui kepimpinan awak.
Ayah muda, tak cukup berpengalaman.
Tak cukup kejam.
Tapi saya tahu keupayaan awak.
Saya sokong lantikan awak.
Terima kasih, tuan.
Awak dah bersedia?
Musuh saya dah jadi musuh awak sekarang.
Boleh awak hadapinya?
Boleh, tuan.
Apabila awak ada maklumat, beritahu saya.
Saya perlu bersedia apabila keluar dari sini.
Berehatlah, tuan.
Terima kasih kerana beri saya buku-buku itu.
Ia agak sukar difahami, tapi saya menghargainya.
Sama-sama, tuan.
ALASKA, AS
KEDAI BAJU JAY DITUTUP TERUS
Buku itu sentuhan yang bijak.
Cara lama. Dostoevsky.
Penulis Rusia kegemaran awak.
Ali and Nino pula kisah cinta berlatarbelakangkan Baku.
Saya ringkaskan caranya.
Saya tahu kerja pejabat buat kita gemuk dan lembab.
Kita tak patut bertemu begini, Kara.
Tapi awak datang juga.
Buku itu ada di bilik hospitalnya.
Jadi, awak tentu tahu orang yang nak dia mati.
Kita pun dah lama tak jumpa. Saya pun nak tahu.
Tapi saya masih MI6 dan awak SVR.
Saya dah dipecat.
Kenapa?
Kerana beritahu awak tentang pengepungan kedutaan itu?
Apa ini, Kara?
Saya datang untuk tuntut.
Awak tak tahu segala yang saya buat
supaya awak boleh dapat jawatan tertinggi.
Supaya awak ada kuasa untuk tolong saya.
Awak yang racuni Angelis?
Dengan pelepasan keselamatan baru awak, bolehlah awak bantu saya.
Dengar sini, saya akan suruh orang saya tahan awak.
Mungkin tidak.
Bagaimana awak nak beritahu Maddy yang seluruh kerjaya awak
diatur oleh bekas kekasih awak?
Apa maksud awak?
Kapal dengan tiga M270 yang awak naiki di Laut Kaspia itu?
Awak dapat tip daripada sumber di dok, bukan?
Salah. Saya sumbernya. Perisik dalam Pasukan Khas Turkiye?
Saya.
Beg berisi maklumat bekalan bahan kimia yang tiba-tiba awak terima?
Sama-sama, Adam.
Semua maklumat yang awak dapat, sayalah pemberinya.
Awak tiada apa-apa tanpa saya.
Awak tak perlu bantu saya.
Jangan ganggu saya dan keluarga saya.
Awak tak tahu kehendak saya.
- Saya tak perlu tahu. Perbualan tamat. - Tidak. Ia baru bermula.
Celaka.
Saya harap kamu dah berehat.
CIA jarang belikan tiket kelas perniagaan.
Baiklah. Kita akan menyamar sebagai syarikat kejuruteraan.
Sasaran kita…
Ketua MI6 yang baru dilantik,
Adam Lawrence.
Maklumat keselamatan ada dalam e-mel.
Misi bermula dalam masa tiga jam.
Saya perlu lawat seseorang. Ayuh!
- Hei. - Dede?
Tak apakah kalau saya datang semula?
Tiada masalah! Ya Tuhan!
Kenapa awak datang?
- Tengoklah rupa kita! - Ya.
Bila gambar ini ditangkap?
Tugasan kedua, minggu pertama awak jadi pengantaraan dengan orang saya.
Betul.
Tengoklah. Naifnya kita.
Memang pun.
Jadi, kenapa awak datang?
Saya ingat awak kerja pejabat di Langley dan rancang untuk jadi bos CIA.
Saya masih nak jadi bos.
Sebenarnya, saya tiada misi sekarang dan saya perlu berehat.
Terus terang, saya baru tersedar yang saya dah terlalu lama
tak jumpa orang yang saya ambil berat.
Menyedihkan.
Seronoknya dapat jumpa awak.
Jadi, apa rasanya jadi ibu tiri?
- Tak seronoknya jumpa awak. - Saya berlawaklah.
Tapi baguslah. Awak nampak bahagia. Anak-anak bagaimana?
Saya sayang mereka. Mereka baik.
Kami berempat rapat.
Keadaannya rumit sekarang, tapi…
Apa maksud awak?
Kerja Adam.
Semuanya sulit.
Sudah tentu.
- Saya nak beritahu kalau boleh. - Tak payah.
Seluruh hidup saya sulit.
Saya cuba nak bercuti dan jumpa kawan saya
dan kalau awak dapat cari penjaga budak, bolehlah kita keluar bersuka ria.
Awak ingat tak bar pelik di Kem Russell?
- Aduhai. - Ya?
Yalah…
Tequila.
Baiklah.
Tiket kita tak cukup.
PPP tak sertai kita.
Bodohnya.
Ella, tak apa, sayang. Lama-lama nanti, kita boleh biasakan diri.
- Ingat, kita Four Musketeer. - Ayah.
- Ia selamat, tuan. - Terima kasih, Frank.
Mak? Boleh beli bertih jagung?
Boleh.
Jangan beli untuk Els. Dia tak suka.
Apa yang berlaku?
- Maaf, tiada apa-apa. Saya… - Adam?
Tiada apa-apa. Maaf. Ia cuma kerja. Apa cerita awak hari ini?
Sebenarnya…
Tunggu sekejap. Ini mungkin PM.
Saya kena jawab. Kita jumpa di dewan.
Adam Lawrence.
Saya ingat awak nak tahan saya.
Saya ingat awak dah tinggalkan negara.
IDR akan letupkan bom dalam feri apabila ia berlabuh esok.
- Bagaimana awak tahu? - Kerana saya bagus.
Awak masih pasti awak tak perlukan saya?
Saya boleh beri maklumat untuk awak halang serangan itu.
Saya cuma mahu fail MI6 berkenaan Baku.
Baku?
Ya. Lima orang tempatan terbunuh.
Saya perlu tahu kejadian sebenar. Itu saja. Tak banyak pun.
Ada ratusan orang atas feri itu. Awak boleh selamatkan mereka.
Jadi, bagaimana?
Nak timbal balas?
Ya, baiklah.
16, Jalan Dean.
Ada barang untuk awak, tapi sampai jam 10.
Saya dengan keluarga saya, Kara…
Cari Magomayev.
- Semuanya okey? - Ya.
Tadi saya pesan hadiah untuk Olamide.
Untuk hari jadinya, tapi saya lupa pesan penghantar.
Kita boleh singgah selepas filem tamat. Ia tak jauh.
Baiklah.
PIRING HITAM
Ini barangnya? Terima kasih.
Kenapa dia lama sangat?
Maaf. Tunggu sekejap.
Tina, sumber mengatakan ada bom dalam feri yang menuju ke Dover esok.
Sambungkan kepada unit antikeganasan. Saya nak beri nombor feri.
Ya, nombornya 88274599.
Bagus. Baik.
Maaf.
- Baiklah, jom. - Ayah!
Hei.
Awak dah tidur?
LOG MASUK - MENGAKTIFKAN BIOMETRI AKSES DIBENARKAN
LAPORAN GABUNGAN: AZERBAIJAN, BAKU: 12 FEBRUARI 2007
AZ1: RUSUHAN MULA (17:03)
AZ2: BANTUAN
TIADA PENGLIBATAN M16.
- Hei. - Hei.
- Awak okey? - Ya, cuma tak boleh tidur.
Awak boleh beritahu saya.
Saya juga lebih lega jika tahu kita sependapat.
Ya.
Saya cuma perlu berehat.
Adam?
Saya tengok isu yang kita bincangkan. MI6 tak terlibat.
Saya nak tahu pembunuh orang saya.
Tiada nama, pegawai atau apa-apa.
Kalau begitu, cari lagi, Adam.
Tak boleh. Kalau dah tiada, bererti maklumatnya tak wujud.
Saya dah tak dapat bantu.
Jangan hubungi saya lagi. Cukup setakat ini.
Jadi, dia beli hadiah untuk rakan sekerjanya.
Ia piring hitam.
Pada pukul 10 malam.
Ia macam pelik.
Apa maksud awak?
Entahlah. Rasa macam dia ambil maklumat.
Itukah caranya? Saya tak tahu. Saya tak tahu nak tanya siapa.
Awak ada tanya dia?
Tentang piring hitam itu?
Ia album penyanyi Baku. Entahlah.
Tugasan pertama Adam di sana.
Risaunya saya. Saya…
Keadaannya tentu teruk dengan jawatan dan tekanannya.
Saya cuma nak sokong dia. Saya nak…
Sesuatu sedang berlaku tapi entah apa bendanya.
Sekejap.
Entah kenapa saya bawa benda ini.
Ini dia.
- Apa? - Ini cara lama, tak canggih pun.
Tekan dan ia rakam suara dalam jarak sepuluh meter.
Awak akan legakan hati awak.
Kerana awak akan tahu tiada apa-apa yang berlaku. Saya pasti.
Boleh bincang tentang ejen antikeganasan
yang menyamar sebagai kru kapal atas feri yang menuju ke Dover itu?
Mereka tumpaskan dua ahli pelampau Belanda.
Salah seorangnya bawa bom.
Syabas kepada kita.
Saya tak dengar apa-apa.
Tiba-tiba saja, awak beri skuad antikeganasan
nombor IMO feri itu malam tadi.
Kita dah elak kematian…
Saya bertanggungjawab atas urusan pelampau Eropah.
- Beritahulah saya dulu. - Kami tak sempat dan itu bukan cara saya.
Terimalah hakikatnya.
Polis pulangkan beg Sir Martin, tuan.
Tuan perlu asingkan fail sulit sebelum saya hantar ia ke rumahnya.
Selain itu, Patrick nak jumpa tuan.
Ya, suruh dia masuk.
KES IMIGRASI HARAM DAN HUBUNGAN SULIT LORD LAMBERT
Awak cuba tunjuk kuasa kepada Malik, ya?
Masuklah.
- Tutup pintu. - Okey.
Presiden Mahkamah Agung. Ini apa?
Ia dalam beg Sir Martin.
- Awak pernah tengok fail begini? - Tak.
Tuan, pegawai perlindungan Ella nak jemput dia di sekolah,
tapi dia keluar ikut pintu lain.
Kami tak tahu lokasinya.
SATELIT PENGESAN
Kita patut boleh kesan telefonnya sebentar lagi.
Dia tak fikirkah?
Remaja memang keras kepala. Nanti dia baliklah.
Itu pun dia. Ella!
Ayah. Ada orang ikut saya.
Dia wanita. Saya takut.
- Kamu di mana? - Terusan berdekatan sekolah.
Dia berdekatan terusan. Okey. Sebelah mana?
Entahlah. Ayah, saya takut.
Tak apa, sayang.
Tapi talian tak jelas. Cuba bertenang.
Maafkan saya.
Pergi ke jalan raya, cari kedai
dan minta bantuan.
Ella?
Hantar orang dan kepung kawasan itu.
Baik, tuan.
Sesuatu menimpa Ella.
Dia balik sekolah tanpa perlindungan.
Dia nak bersendirian, tapi dia baru telefon dari terusan.
Bunyinya cemas. Ada sesuatu yang tak kena.
- Adam, apa yang berlaku? - Dia mungkin diekori.
Talian terputus, tapi orang kami dah menuju ke sana.
Adam, cari dia.
Cari dia dan bawa dia pulang.
Baiklah.
Saya janji.
Okey.
Tak guna.
Ini antara kita. Saya tunaikan permintaan awak.
Kalau awak sentuh anak saya,
saya akan guna kuasa saya untuk hancurkan awak!
Tidak!
Terjemahan sari kata oleh Noorsalwati